**Gravide på arbejde**

Ishøj kommune vil øge gravide ansattes trivsel og måske endda nedbringe deres sygefravær.

HR tilbyder derfor gravide ansatte op til 5 samtaler med en jordemoder. Det kan nemlig være svært at håndtere plukveer, rygsmerter og få hverdagen til at hænge sammen både hjemme og på arbejde, når man er gravid. For nogle gravide betyder det en sygemelding.   
Men sådan behøver det ikke altid at være. En del af sygefraværet kan måske undgås, hvis de gravide får den rette rådgivning og oplever, at der bliver taget hensyn til dem og deres graviditet på arbejdet.

Det er baggrunden for, at HR har iværksat indsatsen ”Gravide på arbejde”, hvor alle gravide medarbejdere får tilbudt samtaler med en jordemoder, som kan støtte dem under graviditeten.

Samtalerne vil være af 30-45 minutters varighed, er frivillige og vil typisk foregå på rådhuset. De vil være et supplement til den rådgivning, der finder sted hos den praktiserende læge og af jordemoderen fra det fødested, man er tilknyttet.

Tilbuddet er gratis.

Medarbejdere som ønsker at gøre brug af tilbuddet, skal aftale det med deres leder og henvende sig til Gitte Naundrup på telefon 43 57 72 38 eller via mail til gmn@ishoj.dk.